Минск

Минск (на беларуски: Мінск; на руски: Минск; на полски: Mińsk) е град, столица и най-големият град на Беларус, седалище на Общността на независимите държави, както и административен център на Минска област (без да влиза в нейния състав) – има статут на отделна административна област. Населението на града през 2014 г. е 1 921 861 души. Наименование Най-вероятно името на града идва от река Менка (Меня), която е приток на река Немига. Хидронимът от своя страна може да се обясни като произход от праиндоевропейския корен „men“ – „малък“, както и на литовски – „menkas“ (малък). В летописите на общоизточнославянски селището е записано като „Мѣньскъ“, „Мѣнескъ“, „Мѣнскъ“. По-късно в наименованието на селището е премахната буквата „Ѣ“ – „Меньск“, „Менеск“, „Менск“. Географска характеристика Географско положение Градът е разположен по югоизточния склон на Минските възвишения, на около 220 метра надморска височина. Той е голям индустриален и културен център с население от около 2 милиона души, разполагащ се на територия от 308 km² от двата бряга на река Свислоч. Разделен е на 9 градски района, като включва и урбанизираното селище Сокол. Има собствен герб и химн. Климат Климатът в града е умереноконтинентален. Средните годишни валежи са около 700 mm. През лятото е топло, но не горещо. Средната дневна температура през юли е +18,5 °C. Зимата е мека, с чести затопляния, средната температура през януари е -4.5 °C. През последните години е налице ясна тенденция към повишаване на температурата през зимата. Средногодишна температура: +6,7 °C Средногодишна скорост на вятъра: 2,4 m/s Средногодишна влажност на въздуха: 77 % История Минск е древен град, чието първо споменаване датира през 1067 г. Много пъти през неговата история е опожаряван напълно и разрушаван от завоеватели, но отново и отново се възстановява от руините и всеки път с подновена външност. За това често е сравняван с митичната птица феникс, която се възражда от пепелта. В Жечпосполита е център на Минско войводство, а в Руската империя на Минска губерния. Население Етнически състав Управление В Минск се намират парламентът и правителството на републиката. Административното деление на град Минск е организирано през 1938 година във връзка със значителния ръст на населението на града (до 218 хил. души). С постановление на ЦИК БССР от 17 март 1938 година е създаден Сталински (от 2 ноември 1961 година – Заводски), Ворошиловски (от 2 ноември 1961 година – Съветски) и Кагановичски (от 20 юли 1957 година – Октомврийски) райони. В настояще време територията на Минск се дели на 9 административни района: Микрорайони: Икономика Индустрията е представена от следните отрасли: машиностроене, електроника, текстил, строителство, хранителна промишленост и др. Инфраструктура Минск е най-големият транспортен възел на Беларус – разположен е на главната железопътна и шосейна магистрала между Берлин и Варшава на запад и Москва на изток, както и между Прибалтика на север и Украйна – на юг. От Минск започват или преминават почти всички главни магистрали на Беларус – М1(Брест-Орша-Москва), М3(Минск-Витебск), М4(Минск-Могильов), М5(Минск-Гомел), М6(Минск-Гродно), Р23(Минск-Слуцк-Солигорск) и др. Минск разполага с много добре развита мрежа на градския обществен транспорт – освен метрото (2 линии с 28 станции), има и много автобусни и тролейбусни линии, трамваи и крайградска железница. Градът се обслужва от две летища – Минск-1 и Национален аеропорт Минск-2. На Минск-1 не се извършват редовни полети, а всички вътрешни и международни полети се изпълняват от и до Минск-2. Има 34 висши образователни учреждения, 28 специализирани професионални училища. Култура Минск е известен със своите културни забележителности: 16 музея, които включват Националния музей на изкуствата, Музея на изкуствата и културата на Беларус; 11 театъра, някои от тях са Националният театър за опера и балет, Беларуският академичен театър; 20 кина и 139 библиотеки. Спорт ФК Динамо Минск ФК МТЗ-РИПО ФК „Минск“ ФК „Локомотив“ (Минск) клуб СКА (хандбал) Известни личности Родени в Минск Анжелика Агурбаш (р. 1970), певица Виктория Азаренка (р. 1989), тенисистка Оскар Андерсон (1887 – 1960), математик Борис Гелфанд (р. 1968), шахматист Дария Домрачева (р. 1986), биатлонистка Наташа Зверева (р. 1983), тенисистка Макс Мирни (р. 1977), тенисист Бронислава Нижинска (1891 – 1972), хореографка Александър Рибак (р. 1986), музикант Виктор Смолски (р. 1969), музикант Александър Хлеб (р. 1981), футболист Юрий Шулман (р. 1975), шахматист Станислав Шушкевич (1934 – 2022), политик Анастасия Якимова (р. 1986), тенисистка Починали в Минск Давид Бронщайн (1924 – 2006), шахматист Иван Копец (1908 – 1941), офицер Други На Минск е наречена улица в квартал „Люлин“ в София (Карта). Източници Външни препратки Photos of Minsk, Belarus on GOMINSK.ORG Архив на оригинала от 2008-06-22 в Wayback Machine. стария и новия Минск – сайт за настоящето и миналото на Минск Карти на Минск през различните години Блог Минск Архив на оригинала от 2008-05-29 в Wayback Machine. Weather Minsk – minsk.the.by Вузове в Минск Архив на оригинала от 2008-05-07 в Wayback Machine. Уебкамера Архив на оригинала от 2008-05-15 в Wayback Machine.